Білім ұйымдарының түлектері - «Алтын белгі» жалпы орта білім туралы аттестаттың иегерлеріне берілетін естелік сыйлықтың үздік эскизына қалалық шығармашылық конкурстың

ЕРЕЖЕСІ

**1.Жалпы ережелер**

1.1. Осы ереже түлектерге - «Алтын белгі» аттестатының иегерлеріне берілетін естелік сыйлықтың үздік эскизына қалалық шығармашылық конкурстың (әрі қарай - Конкурс) тәртібін және өткізілу шарттарын анықтайды.

1.2. Конкурстың ұйымдастырушылары – Қарағанды қаласының білім бөлімі (тәрбие және әлеуметтендіру секторы).

**2. Конкурстың мақсаттары**

2.1. Конкурс оқушылар мен жасөспірімдер арасында интеллектуалды құндылықтарды насихаттау, дарынды жастарды қолдау; өскелең ұрпақты патриоттық тәрбиелеу мақсатында ұйымдастырылады.

2.2. Конкурстың міндеті - естелік сыйлықтың ең үздік, өзіндік әрі сапалы жасалған эскизын таңдау.

**3. Конкурсқа қатысушылар**

3.1. Конкурсқа қатысуға білім ұйымдарының, мектептен тыс ұйымдардың оқушылары шақырылады. Мұғалімдер және қала мектептері де Конкурсқа қатыса алады. Жасқа қарай, кәсіби немесе басқа шектеулер қойылмайды.

**4. Өткізу тәртібі және шарттары**

4.1. Конкурсқа қатысқандар конкурстық комиссияның назарына ұсынған естелік сыйлықтың эскизі келесі талаптарға сай болуы қажет:

- А4 форматтағы қалын қағазда және электрондық нұсқада ұсынылсын;

- түрлі-түсті түрде орындалсын;

- әртүрлі жақтардан көрсетілсін: беткі және сырт жақтарынан

4.2. Естелік сыйлықтың эскизі әртүрлі техникада орындалып, сувенир, естелік зат немесе басқа болу қажет.

4.3. Эскиздың төменгі сол жағында оның авторы туралы анықтама ақпарат қоса беріледі: ТАЖ, мектеп, сынып, телефон (ұялы телефоны қоса). Егер конкурстық жұмыс авторлық ұжыммен орындалса, анықтама ақпаратта шығармашылық ұжымның әр авторы туралы мәлімет беріледі.

4.4. Әр қатысушы Конкурсқа 2-і эскиз ұсына алады.

4.5. Ұсынылған конкурстық жұмыстар конкурстық комиссиямен қарастырылады және авторларына қайтарылмайды.

4.6. Конкурстық жұмыстар 2012 жылғы 01 қарашаға дейін келесі мекен-жай бойынша: Степной ш.а. 2, 53-59 үй, №22 кабинет Қарағанды қаласының білім бөлімінде қабылданады. Конкурсқа белгіленген мерзімнен кейін ұсынылған жұмыстар қабылданбайды.

4.7. Конкурсқа ұсынылған эскиздер келесі өлшемдер бойынша бағаланады:

- осы ереженің талаптарына және конкурстық тақырыбқа сәйкестік;

- түпнұсқалық;

- жаналығы;

- орындалу сапасы;

- эскиздің таралу мүмкіндігі.

**5. Қорытынды шығару**

5.1. Конкурстық комиссия Конкурсты ұйымдастырушылардан құрылады. Конкурстық комиссияның құрамына Қарағанды қаласы білім бөлімінің мамандары, мәдениет және шығарма саласының өкілдері кіреді.

5.2. Конкурстық комиссияға келесі міндеттер жүктеледі:

- конкурстық комиссияның отырыстарын ұйымдастыру;

- конкурстық жұмыстарды қарастыру;

- Конкурстың қорытындысын бекітетін тиісті хаттаманы дайындау.

**6. Жеңімпаздарды марапаттау**

6.1. Конкурстың қорытындысын шығару және жеңімпаздарды марапаттау Қарағанды қаласы білім ұйымдарының бірінде салтанатты түрде өткізіледі.

6.2. Жүлделі орындарға ие болғандарға Конкурс ұйымдастырушыларының дипломдары табыс етіледі.

6.3. Жүлделі орындарға ие болмағандарға белсенді қатысқандары үшін сертификаттар беріледі.